title: Laboratoriya mashg’uloti - Saqlash vazirligi toshkent farmatsevtika instituti dori turlari texnologiyasi kafedrasi
text: 4 Laboratoriya mashg’uloti. Mavzu: GOMOGEN SURTMA DORILAR (ERITMA, QOTISHMA) TAYYORLASH. O’qitish maqsadi-:Surtma dorilarni tayyorlashda nazariy bilimlarni laboratoriya
  mashg’ulotlarida takomillashtirish. Talabalarni dorixona muassasalarida tayyorlanadigan surtma
  dorilarni texnologiyasi bilan tanishtirish, ma’lumotlarni o‘rganish.
  Mavzuni ahamiyati:, Berilgan dorixatlar bo’yicha gomogen tipdagi surtma dorilar
  tayyorlashni bilish. Dorixatni to’g’riligini tekshira bilish va ularni tayyorlashda zarur bo’lgan
  hujjatlar bilan tanishish va ulardan foydalana bilish. Dorixatga kirgan dorivor moddalar miqdorini
  hisoblay bilish va asosni tanlay bilish. Surtma dorilar tayyorlash texnologiyasini tanlash va
  tayyorlash vaqtida kichik mexanizatsiyalardan foydalana bilish, amaliy ko’nikma hosil qilish va
  zamonaviy asoslarni surtma dorilar texnologiyasida ishlata bilish. Tayyorlangan mahsulotni
  sifatini aniqash va yozma tekshiruv pasportini yoza bilish, ma’lumotnomalar, adabiyotlarni
  o‘rganish.
  Vaziyatli masalalar: 1. Farmatsevt suv hammomida suvsiz lanolinni eritib vazelin bilan aralashtirdi, qotishmada
  0,5 g mentolni eritdi, soviguncha aralahtirdi. Texnologiyadagi xatolikni toping.
  2. Farmatsevt havonchada mentol va kamforani maydaladi, suv hammomida vazelinni eritib,
  eritmada tayyorlab qo’yilgan quruq moddalar aralashmasini eritdi, aralashtirib sovutdi.
  Texnologiyadagi xatolikni toping.
  3. Farmatsevt chinni kosachaga rafinadlangan naftalan nefti, paraffin va petrolatum solib suv
  hammomida eritdi, qotishmani soviguncha aralashtirdi. Texnologiyada yo’l q’yilgan
  xatolik bormi?
  Mustaqil tayyorlash uchun savollar: 1. Qanday dori shakllariga surtma dorilar deyiladi?
  2. Surtma dorilar tasnifi.
  3. Ishlatilishi bo’yicha surtma dorilar qanday tasniflanadi?
  4. Dispers sistema bo’yicha surtma dorilar qanday tasniflanadi?
  5. Surtma asoslariga qo’yiladigan talablar.
  6. Agar retseptda surtma konsentratsiyasi ko’rsatilmasa necha foizli tayyorlanadi?
  7. Eritma tipidagi surtma deb qanday surtmaga aytiladi?